**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL PRITARIMO UŽDAROSIOS AKCINĖS BENDROVĖS KLAIPĖDOS REGIONO ATLIEKŲ TVARKYMO CENTRO 2020 m. METINIAM PRANEŠIMUI“ PROJEKTO**

**1. Sprendimo projekto esmė, tikslai ir uždaviniai.**

Klaipėdos miesto savivaldybės (toliau Savivaldybė) tarybos sprendimo projektu siekiama įgyvendinti teisės aktuose nustatytą reikalavimą – Savivaldybės tarybai priimti sprendimus dėl savivaldybės valdomų įmonių metinių veiklos ataskaitų.

**2. Projekto rengimo priežastys ir kuo remiantis parengtas sprendimo projektas.**

*Teisinis reglamentavimas*

Lietuvos Respublikos vietos savivaldos įstatymo 16 straipsnio 2 dalies 19 punkte įtvirtina Savivaldybės tarybos išimtinę kompetenciją – „<...> ***savivaldybės valdomų įmonių*** <...> ***metinių veiklos ataskaitų*** ir atsakymų į savivaldybės tarybos narių paklausimus išklausymas reglamento nustatyta tvarka, ***sprendimų dėl šių ataskaitų*** ir atsakymų ***priėmimas*** šio įstatymo 13 straipsnio 5, 6, 8 ir 9 dalyse nustatyta tvarka rengiant, pateikiant sprendimų projektus ir dėl jų balsuojant;“

Klaipėdos miesto savivaldybės tarybos veiklos reglamento, patvirtinto Savivaldybės tarybos 2016 m. birželio 23 d. sprendimu Nr. T2-184 „Dėl Klaipėdos miesto savivaldybės tarybos veiklos reglamento patvirtinimo“ 15.5 papunktis nustato, kad „Savivaldybės biudžetinių ir viešųjų įstaigų (kurių savininkė yra Savivaldybė), ***Savivaldybės kontroliuojamų įmonių*** ir organizacijų ***vadovai*** ***kasmet iki balandžio 30 dienos*** ***Savivaldybės merui teikia metines veiklos ataskaitas už praėjusius metus***. Meras pateiktas ataskaitas kartu su Tarybos sprendimų projektais, kuriuos rengia Savivaldybės administracijos direktorius, teikia svarstyti komitetams pagal kompetenciją. Komitetai, susipažinę su pateiktomis ataskaitomis, joms gali pritarti arba motyvuotai nepritarti. Komitetui nepritarus pateiktai ataskaitai, ją teikęs įmonės, įstaigos ar organizacijos vadovas gali būti įpareigotas ataskaitą pakoreguoti. ***Taryba dėl ataskaitų priima sprendimus.***“

Aukščiau nurodytų teisės aktų reikalavimų įgyvendinimui teikiama Savivaldybės valdomos įmonės – UAB Klaipėdos regiono atliekų tvarkymo centro 2020 m. metinis pranešimas. Nepriklausomas auditorius, atlikęs 2020 m. finansinės atskaitomybės auditą bei metinio pranešimo atitikimo metinėms finansinėms ataskaitoms įvertinimą, konstatavo, kad:

- metiniame pranešime pateikti finansiniai duomenys atitinka tų pačių finansinių metų finansinių ataskaitų duomenis;

- metinis pranešimas buvo parengtas laikantis LR įmonių finansinės atskaitomybės įstatymo reikalavimų.

**3. Kokių rezultatų laukiama.**

Bus įgyvendinti teisės aktų reikalavimai.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomų lėšų nenumatoma.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – įgyvendinti teisės aktų reikalavimai.

Teikiame svarstyti šį sprendimo projektą.

PRIDEDAMA: Įmonės 2020 m. balanso ir pelno (nuostolių) ataskaitos.

Turto valdymo skyriaus vedėjas Edvardas Simokaitis